Каля 80 асуджаных адбываюць свой тэрмін у папраўчай установе адкрытага тыпу №31, што знаходзіцца ў Гурнофелі– Лічба гэта не стабільная, – тлумачыць начальнік атрада старшы лейтэнант міліцыі А.С. Капачоў. – За дзевяць месяцаў бягучага года ўмоўна-датэрмінова вызвалены 16 чалавек. Зразумела, што ўсе яны з ліку тых, хто добрасумленна працаваў, вызначаўся прыкладнымі паводзінамі. А ўвогуле тут людзі самыя розныя – са сваімі няпростымі лёсамі. Хтосьці трапіў сюды амаль выпадкова, хтосьці, саступіўшы з прамой дарогі, ні дзень і ні два ішоў па крывой ды слізкай сцежцы, якая абавязкова прыводзіць у мясціны не вельмі аддаленыя…